cyanic-selkie/wikianc huggingface dataset:
মুম্বই
সড়কপথ
২০০৮ সালের হিসেব অনুযায়ী, মুম্বইয়ের বাস পরিষেবা প্রতিদিন পঞ্চান্ন লক্ষ যাত্রী বহন করে। শহরের সকল অঞ্চলে এবং নবি মুম্বই, মীরা-ভায়ান্দর ও থানে অঞ্চলেও বিইএসটি-এর পাবলিক বাস পরিষেবা সুলভ। স্বল্পপাল্লার ভ্রমণের জন্য যাত্রীরা বাস ব্যবহারই পছন্দ করেন। যদিও দুরপাল্লার ভ্রমণের ক্ষেত্রে ট্রেনই বেশি সস্তা। বিইএসটি মোট ৪,০১৩টি বাস চালায়। এগুলির মধ্যে সিসিটিভি ক্যামেরা বসানো থাকে। এই বাসগুলি ৩৯০টি রুটে দৈনিক ৪৫ লক্ষ যাত্রী পরিবহন করে থাকে। এই বাসগুলির মধ্যে রয়েছে সিঙ্গল-ডেকার, ডাবল-ডেকার, ভেস্টিবিউল, লো-ফ্লোর, প্রতিবন্ধী-সহায়ক, বাতানুকূল ও ইউরো থ্রি মানসম্মত ঘন প্রাকৃতিক গ্যাস চালিত বাস। মহারাষ্ট্র রাজ্য সড়ক পরিবহন সংস্থা (এমএসআরটিসি) বাসগুলি আন্তঃনগরীয় পরিবহনের কাজে ব্যবহৃত হয়। এই বাসগুলি মহারাষ্ট্রের অন্যান্য শহরের সঙ্গে মুম্বইয়ের যোগাযোগ রক্ষা করে। মুম্বই দর্শন নামে একটি পর্যটক বাস পরিষেবা পর্যটকদের মুম্বইয়ের দর্শনীয় স্থানগুলি ঘুরে দেখতে সাহায্য করে। মুম্বই বিআরটিএস (বাস র‌্যাপিড ট্রানজিট সিস্টেম) লেনগুলি সারা মুম্বইয়ের সুবিধার্থে পরিকল্পিত হয়েছে। ২০০৯ সালের মার্চ মাস অবধি এই জাতীয় সাতটি রুটে বাস চলাচল শুরু করেছে। শহরের ৮৮ শতাংশ যাত্রী গণ পরিবহন মাধ্যমগুলি ব্যবহার করলেও মুম্বইয়ে যানজট এখনও একটি অন্যতম জটিল সমস্যা। মুম্বই আজও বিশ্বের সর্বাধিক যানজটবহুল শহরগুলির অন্যতম।
রেলপথ
thumb|right|[[ছত্রপতি শিবাজী টার্মিনাস (পূর্বনাম ভিক্টোরিয়া টার্মিনাস), মধ্য রেলের প্রধান কার্যালয় এবং একটি ইউনেস্কো বিশ্বঐতিহ্য |alt=A brown building with clock towers, domes and pyramidal tops. A wide street in front of it]] মুম্বাই ভারতীয় রেলের দুটি জোন বা অঞ্চলের সদর দপ্তর: মধ্য রেল ও পশ্চিম রেল। মধ্য রেলের সদর ছত্রপতি শিবাজী টার্মিনাস ও পশ্চিম রেলের সদর চার্চগেট। শহরের পরিবহন ব্যবস্থার মেরুদণ্ড হল মুম্বাই উপনগরীয় রেল। মধ্য, পশ্চিম ও হারবার লাইন নামে তিনটি নেটওয়ার্ক নিয়ে গঠিত এছাড়াও নবগঠিত ট্রান্স হারবার লাইন এই রেল ব্যবস্থা শহরের উত্তর-দক্ষিণ বরাবর প্রসারিত। ২০০৭ সালের একটি হিসেব অনুসারে, মুম্বই শহরতলি রেল নেটওয়ার্ক প্রতিদিন ৬৩ লক্ষ যাত্রী পরিবহন করে থাকে, যা ভারতীয় রেলের দৈনিক যাত্রী পরিবহন ক্ষমতার অর্ধেকেরও বেশি। ব্যস্ত সময়ে এই ট্রেনগুলি জনাকীর্ণ হয়ে থাকে। একটি নয়-কামরা বিশিষ্ট ট্রেনের যাত্রীধারণ ক্ষমতা লিখিতভাবে ১,৭০০ হলেও, ট্রেনগুলিকে ব্যস্ত সময়ে ৪,৫০০ যাত্রী বহন করতে হয়। এই যানজটকে মাথায় রেখে উপনগরীয় রেল ব্যবস্থায় নতুন ১৫টি বগি বিশিষ্ট ট্রেন চালু করা হয়েছে।
ভূগর্ভস্থ ও উড়ালপথে দ্রুত পরিবহন ব্যবস্থা হিসেবে মুম্বই মেট্রো বর্তমানে নির্মাণাধীন। নির্মাণাধীণ অপর এক প্রকল্প মুম্বই মনোরেল জাকোব সার্কেল থেকে ওড়ালা পর্যন্ত চালু হওয়ার কথা আছে।
ভারতীয় রেল মুম্বইয়ের সঙ্গে ভারতের অন্যান্য অঞ্চলের সুসংযোগ রক্ষা করছে। দূরপাল্লার ট্রেনগুলি ছত্রপতি শিবাজী টার্মিনাস, দাদর স্টেশন, লোকমান্য তিলক টার্মিনাস, মুম্বই সেন্ট্রাল স্টেশন, ও বান্দ্রা টার্মিনাস থেকে ছাড়ে।
আকাশপথ
thumb|[[ছত্রপতি শিবাজী আন্তর্জাতিক বিমানবন্দর, ভারতের ব্যস্ততম বিমানবন্দর |alt=A hall with curved ceiling inside an airport. Indicators, blue screens and counters on the left side]] ছত্রপতি শিবাজী আন্তর্জাতিক বিমানবন্দর মুম্বইয়ের প্রধান তথা দেশের ব্যস্ততম বিমানবন্দর। ২০০৭ সালের একটি হিসেব অনুযায়ী, এই বিমানবন্দরে ২ কোটি ৫০ লক্ষ যাত্রী চলাচল করে। ২০০৬ সালে এই বিমানবন্দরের আধুনিকীকরণের একটি পরিকল্পনা গৃহীত হয়। এর ফলে ২০১০ সাল নাগাদ এই কাজ শেষ হলে এই বিমানবন্দর ৪ কোটি যাত্রী ধারণে সক্ষম হবে।
জুহু বিমানঘাঁটি ভারতের প্রথম বিমানবন্দর। বর্তমানে এটি একটি ফ্লাইং ক্লাব ও হেলিপোর্টের কাজ করে।
কোপরা-পানভেল অঞ্চলে প্রস্তাবিত নবি মুম্বই আন্তর্জাতিক বিমানবন্দরটি ভারত সরকারের ছাড়পত্র পেয়েছে। এটি বর্তমান বিমানবন্দরের যাত্রী চাপ কমাতে সাহায্য করবে।
সমুদ্রপথ
মুম্বইয়ের দুটি প্রধান বন্দর হল: মুম্বই বন্দর ও জওহরলাল নেহেরু বন্দর। মুম্বই বন্দর বিশ্বের অন্যতম শ্রেষ্ঠ প্রাকৃতিক বন্দর। এই বন্দরে অনেকগুলি ওয়েট ও ড্রাই ডকের সুবিধা বিদ্যমান। ১৯৮৯ সালের ২৬ মে কমিশন কৃত জওহরলাল নেহেরু বন্দর ভারতের ব্যস্ততম বন্দর। দেশের মোট পণ্যবাহী জাহাজের ৫৫-৬০ শতাংশ এই বন্দরে যাতায়াত করে।
মুম্বই ভারতীয় নৌবাহিনীর একটি গুরুত্বপূর্ণ বেস ও পশ্চিম নৌ কম্যান্ডের সদর দপ্তর।
মাজাগাঁওয়ের ফেরি হোয়ার্ফ থেকে শহরের নিকটবর্তী দ্বীপসমূহে ফেরি পরিষেবাও চালু রয়েছে।
নাগরিক পরিষেবা
thumb|upright|left|[[বৃহন্মুম্বই পৌরসংস্থা প্রধান কার্যালয়|alt=A brown building with three domes and a triangular facade. A tree and a bus on either side of it]] ঔপনিবেশিক শাসনকালে মুম্বইয়ের জলের একমাত্র উৎস ছিল জলাশয়গুলি। অনেক অঞ্চলের নামকরণও হয়েছে এই জলাশয়গুলির নামানুসারে। বৃহন্মুম্বই পৌরসংস্থা বর্তমানে ছয়টি হ্রদ থেকে মুম্বইতে পানীয় জল সরবরাহ করে থাকে। এর বেশিরভাগ অংশই আসে তুলসী ও বিহার হ্রদ থেকে। তানসা লেক পশ্চিম উপনগর, দ্বীপশহরের বন্দর অঞ্চল ও পশ্চিম রেলকে জল সরবরাহ করে থাকে। ভান্ডুপে জল সংশোধনাগার রয়েছে। এটি এশিয়ার বৃহত্তম জল সংশোধনাগার। ভারতের প্রথম ভূগর্ভস্থ জল সুড়ঙ্গপথটি বর্তমানে মুম্বইতে নির্মীয়মান। শহরে প্রতিদিন সরবরাহকৃত ৩৫০০ মিলিয়ন লিটার জলের মধ্যে ৭০০ মিলিয়ন লিটার জলই জলচুরি, অবৈধ সংযোগ অথবা ছিদ্রপথে বহির্গমনের কারণে নষ্ট হয়ে যায়। মুম্বইয়ের দৈনিক কঠিন বর্জ্যের পরিমাণ ৭,৮০০ মেট্রিক টন; এর মধ্যে ৪০ মেট্রিক টন প্লাস্টিক বর্জ্য। এই বিপুল পরিমাণ বর্জ্য উত্তরপশ্চিমে গোরাই, উত্তরপূর্বে মুলুন্দ ও পূর্বে দেওনার বর্জ্যভূমিতে ফেলা হয়। বান্দ্রে ও বরলীর পয়ঃপ্রণালী ব্যবস্থা দুটি পৃথক সামুদ্রিক নালার মাধ্যমে নিষ্কাশিত হয়। বান্দ্রে ও বরলীর নালাদুটির দৈর্ঘ্য যথাক্রমে ৩.৪ কিলোমিটার ও ৩.৭ কিলোমিটার।
বৃহন্মুম্বই ইলেকট্রিক সাপ্লাই অ্যান্ড ট্রান্সপোর্ট (বিইএসটি) দ্বীপশহরে বিদ্যুৎ সরবরাহের দায়িত্বে রয়েছে। অন্যদিকে উপনগর অঞ্চলে এই দায়িত্ব পালন করে রিলায়েন্স এনার্জি, টাটা পাওয়ার ও মহাবিতরণ (মহারাষ্ট্র রাজ্য বিদ্যুৎ বণ্টন কোম্পানি লিমিটেড)। মুম্বইয়ে উৎপাদন ক্ষমতার চেয়ে শহরের বিদ্যুতের চাহিদা দ্রুত বৃদ্ধি পাচ্ছে। মুম্বইয়ের বৃহত্তম টেলিফোন পরিষেবা প্রদাতা সরকারি সংস্থা এমটিএনএল। ২০০০ সাল অবধি এই সংস্থা ফিক্সড লাইন, সেলুলার ফোন ও মোবাইল ওয়ারলেস লোকাল লুপ লাইনে একচেটিয়া ক্ষমতা ভোগ করত। সেলুলার ফোন এখানে ব্যাপক হারে ব্যবহৃত হয়। এই ক্ষেত্রে প্রধান পরিষেবা প্রদানকারী সংস্থাগুলি হল ভোডাফোন এসার, এয়ারটেল, এমটিএনএল, বিপিএল গোষ্ঠী, রিলায়েন্স কমিউনিকেশন, আইডিয়া সেলুলার ও টাটা ইন্ডিকম। শহরে জিএসএম ও সিডিএমএ উভয় পরিষেবাই সুলভ। এমটিএনএল ও এয়ারটেল শহরে ব্রডব্যান্ড ইন্টারনেট পরিষেবাও প্রদান করে থাকে।
জনপরিসংখ্যান
thumb|left|রাতের মুম্বই ডাউনটাউন right|thumb|[[ধারাভি বস্তির একটি রাস্তা, এটি এশিয়ার বৃহত্তম বস্তিগুলির একটি|alt=People walking on a narrow street. Shops and a stall are seen nearby.]]
২০০১ সালের জনগণনা অনুসারে, মুম্বইয়ের জনসংখ্যা ১১,৯১৪,৩৯৮। ২০০৮ সালের ওয়ার্ল্ড গেজেটিয়ার-এর প্রাককলন অনুসারে এই শহরের জনসংখ্যা ১৩,৬৬২,৮৮৫ এবং মুম্বমুম্বনগরীয় এলাকার জনসংখ্যা ২১,৩৪৭,৪১২। এই শহরের জনঘনত্ব প্রতি বর্গকিলোমিটারে ২২,০০০ জন। ২০০১ সালের জনগণনা অনুযায়ী, বৃহত্তর মুম্বই অর্থাৎ বৃহন্মুম্বই পৌরসংস্থার এক্তিয়ারভুক্ত এলাকায় সাক্ষরতার হার ৭৭.৪৫ শতাংশ যা জাতীয় গড় অর্থাৎ ৬৪.৮ শতাংশের চেয়ে বেশি। লিঙ্গানুপাত প্রতি ১০০০ পুরুষে দ্বীপশহরে ৭৭৪ জন, উপনগরে ৮২৬ এবং সামগ্রিকভাবে ৮১১ জন নারী। জাতীয় লিঙ্গানুপাত প্রতি ১০০০ পুরুষের ৯৩৩ জন নারীর তুলনায় অবশ্য মুম্বইয়ের লিঙ্গানুপাত পরিসংখ্যান পশ্চাদবর্তী। এই নিম্ন লিঙ্গানুপাতের কারণ এই যে, শহরে প্রচুর পুরুষ কাজের সন্ধানে এসে বসতি স্থাপন করেছেন। ২০০৮ সালে মুম্বই শহরের অপরাধের হার ৫.৪ শতাংশ বৃদ্ধি পায়। ওই বছরের হিসেব অনুযায়ী, দোষী সাব্যস্তকরণের হার সারা দেশের মধ্যে মুম্বইতেই সবচেয়ে কম। এই শহরের সাধারণ অপরাধগুলি হল হত্যা, হত্যার চেষ্টা, অপরাধমূলক গণহত্যা, পণপ্রথা জনিত কারণে মৃত্যু, অপহরণ, ধর্ষণ, অগ্নিসংযোগ ও ডাকাতি।
মুম্বই শহরের প্রধান ধর্মাবলম্বী গোষ্ঠীগুলি হল হিন্দু (৬৭.৩৯%), মুসলমান (১৮.৫৬%), বৌদ্ধ (৫.২২%), জৈন (৩.৯৯%), খ্রিষ্টান (৩.২২%) ও শিখ (০.৫৮%); পারসি ও ইহুদিরা জনসংখ্যার অবশিষ্টাংশ। মুম্বইয়ের ভাষাগত জনপরিসংখ্যান নিম্নরূপ: মহারাষ্ট্রীয় (৬০%), গুজরাতি (১৯%), এবং অবশিষ্টাংশ ভারতের অন্যান্য অঞ্চল থেকে আগত। মুম্বইয়ের সবচেয়ে পুরনো মুসলমান সম্প্রদায়গুলি হল দাউদি বোহরা, খোজা ও কোঙ্কণি মুসলমান। স্থানীয় খ্রিষ্টানদের মধ্যে উল্লেখযোগ্য পূর্ব ভারতীয় ক্যাথলিকেরা; ষোড়শ শতাব্দীতে পর্তুগিজেরা এদের ধর্মান্তরিত করেন। শহরে একটি ছোটো বনি ইসরায়েলি ইহুদি সম্প্রদায়ও বাস করেন; তারা সম্ভবত ১৬০০ বছর আগে পারস্য উপসাগর বা ইয়েমেন অঞ্চল থেকে ভারতে এসে বসতি স্থাপন করেন। পারসিরা এসেছিলেন পারস্য থেকে। মুম্বইতে বর্তমানে প্রায় ৮০,০০০ পারসির বাস।
মুম্বাইয়ের অধিবাসীরা নিজেদের মুম্বইকর বা মুম্বাইট বা বম্বেইট নামে অভিহিত করেন। মুম্ব্বাই ভারতের প্রধান বহুভাষিক শহর। ভারতের প্রধান ভাষাগুলির মধ্যে ১৬টি এই শহরে কথিত হয়ে থাকে। সরকারি ভাষা মারাঠি; অন্যান্য ভাষাগুলি হল হিন্দি, গুজরাতি ও ইংরেজি।
উন্নয়নশীল দেশগুলির দ্রুত বর্ধমান শহরগুলিতে যে সমস্যাগুলি দেখা যায়, তার অনেকগুলিই মুম্বইতে বিদ্যমান। ব্যাপক দারিদ্র্য ও বেকারত্ব, অনুন্নত স্বাস্থ্যব্যবস্থা, অনুন্নত জীবনযাত্রা ও শিক্ষার মান এই শহরের মূল সমস্যা। বসবাসের সুবন্দোবস্ত সত্ত্বেও মুম্বইবাসীরা অনেক সময়ই কর্মস্থল থেকে দূরে জনাকীর্ণ ও তুলনামূলকভাবে ব্যয়বহুল আবাসনে বাস করেন। এই কারণে গণ পরিবহন ব্যবস্থার মাধ্যমগুলি সর্বদা ভিড়ে আকীর্ণ থাকে এবং যানজট নিত্যনৈমিত্তিক বিষয় হয়ে দাঁড়ায়। কেউ কেউ বাস অথবা ট্রেন স্টেশনের কাছে বসবাস করেন। যদিও উপনগরের বাসিন্দাদের দক্ষিণে প্রধান বাণিজ্য কেন্দ্রে পৌঁছতে অনেক সময় লেগে যায়। এশিয়ার দ্বিতীয় বৃহত্তম বস্তি ধারাবি মধ্য মুম্বইতে অবস্থিত; এখানে বসবাস করেন প্রায় ৮০০,০০০ মানুষ। ১৯৯১-২০০১ দশকে মহারাষ্ট্রের বাইরে থেকে মুম্বইতে অভিনিবেশকারীদের সংখ্যা ছিল ১,১২০,০০০ জন; যা মুম্বইয়ের জনসংখ্যার সঙ্গে আরও ৫৪.৮ শতাংশ যোগ করে। ২০০৭ সালে মুম্বইয়ের অপরাধের হার (ভারতীয় দণ্ডবিধির ধারায় নথিভুক্ত) ১০০,০০০ জনে ১৬২.৯৩ যা জাতীয় গড়ের (১৭৫.১) তুলনায় সামান্য কম হলেও ভারতের দশ লক্ষাধিক জনসংখ্যাযুক্ত শহরগুলির গড় হারের (৩১২.৩) তুলনায় অনেক কম। শহরের প্রধান ও প্রাচীনতম সংশোধনাগারটি হল আর্থার রোড জেল।
সংস্কৃতি
thumb|[[বোম্বাই এশিয়াটিক সোসাইটি, শহরের প্রাচীনতম সাধারণ গ্রন্থাগারগুলির অন্যতম|alt=A white building with a triangular facade and wide stairs]]
শিক্ষাব্যবস্থা
thumb|left|[[রাজাবাই ক্লক টাওয়ার, মুম্বই বিশ্ববিদ্যালয়|alt=A clock tower amid trees and a playground]] মুম্বইয়ের বিদ্যালয়গুলি হয় "মিউনিসিপ্যাল স্কুল" (বৃহন্মুম্বই পৌরসংস্থা পরিচালিত) অথবা প্রাইভেট স্কুল (অছি অথবা ব্যক্তিগত উদ্যোগে পরিচালিত)। প্রাইভেট স্কুলগুলি কোনো কোনো ক্ষেত্রে সরকারি সাহায্য পেয়ে থাকে। বিদ্যালয়গুলির অনুমোদন করেন মহারাষ্ট্র রাজ্য মাধ্যমিক ও উচ্চ মাধ্যমিক শিক্ষা পর্ষদ (এমএসবিএসএইচএসই) অথবা সর্বভারতীয় কাউন্সিল ফর ইন্ডিয়ান স্কুল সার্টিফিকেট একজামিনেশন (সিআইএসসিই), কেন্দ্রীয় মাধ্যমিক শিক্ষা পর্ষদ (সিবিএসই) বা জাতীয় মুক্ত বিদ্যালয় সংস্থা (এনআইওএস)। সাধারণত মারাঠি ও ইংরেজি মাধ্যমে শিক্ষা দান করা হয়ে থাকে। সরকারি স্কুলগুলিতে সুযোগ সুবিধা কম পাওয়া গেলেও দরিদ্র শিক্ষার্থীদের কাছে এই স্কুলগুলিই একমাত্র ভরসা।
১০+২+৩/৪ পরিকল্পনার অধীনে ছাত্রছাত্রীরা দশ বছরের বিদ্যালয় শিক্ষা পরিসমাপ্ত করে দুই বছরের জন্য জুনিয়র কলেজে ভরতি হয়। সেখানে তারা কলা, বাণিজ্য অথবা বিজ্ঞান বিভাগের মধ্য থেকে যে কোনো একটিকে নির্বাচন করে নেয়। এরপর তারা কোনো নির্দিষ্ট ক্ষেত্রে সাধারণ ডিগ্রি পাঠক্রমে ভরতি হয়, অথবা আইন, ইঞ্জিনিয়ারিং বা মেডিসিনের যে কোনো একটিতে পেশাদার ডিগ্রি পাঠক্রমে ভরতি হয়। শহরের অধিকাংশ কলেজই মুম্বই বিশ্ববিদ্যালয় কর্তৃক অনুমোদিত। এই বিশ্ববিদ্যালয় স্নাতক ছাত্রদের সংখ্যার বিচারে বিশ্বের অন্যতম বৃহৎ বিশ্ববিদ্যালয়। মুম্বইতে অবস্থিত ইন্ডিয়ান ইনস্টিটিউট অফ টেকনোলজি (বোম্বাই), বীরমাতা জিজাবাই টেকনোলজিক্যাল ইনস্টিটিউট (ভিজেআইটি), ইউনিভার্সিটি ইনস্টিটিউট অফ কেমিক্যাল টেকনোলজি (ইউআইসিটি), ভারতের অগ্রণী ইঞ্জিনিয়ারিং ও কারিগরি শিক্ষাপ্রতিষ্ঠান। এসএনডিটি ইউমেনস ইউনিভার্সিটি ইত্যাদি মুম্বইয়ের অন্যান্য স্বশাসিত বিশ্ববিদ্যালয়। এছাড়া ন্যাশানাল ইনস্টিটিউট অফ ইন্ডাস্ট্রিয়াল ইঞ্জিনিয়ারিং (এনআইটিআইই), যমনালাল বাজাজ ইনস্টিটিউট অফ ম্যানেজমেন্ট স্টাডিজ (জেবিআইএমএস), এস পি জৈন ইনস্টিটিউট অফ ম্যানেজমেন্ট অ্যান্ড রিসার্চ এবং একাধিক ম্যানেজমেন্ট শিক্ষাপ্রতিষ্ঠান মুম্বইতে অবস্থিত। দেশের প্রাচীনতম আইন ও কমার্স কলেজ যথাক্রমে গভর্নমেন্ট ল কলেজ ও সিডেনহ্যাম কলেজ মুম্বইতেই অবস্থিত। মুম্বইয়ের প্রাচীনতম শিল্পকলা প্রতিষ্ঠানটি হল স্যার জে. জে. স্কুল অফ আর্ট।
মুম্বইয়ের দুটি বিশিষ্ট গবেষণা প্রতিষ্ঠান হল টাটা ইনস্টিটিউট অফ ফান্ডামেন্টাল রিসার্চ (টিআইএফআর) ও ভাবা পরমাণু গবেষণা কেন্দ্র (বিএআরসি)। বিএআরসি ট্রম্বেতে সাইরাস নামে একটি ৪০ মেগাওয়াটের নিউক্লিয়ার রিসার্চ রিঅ্যাক্টর চালায়।
খেলাধুলা
ফুটবল এই শহরের অন্যতম জনপ্রিয় খেলা। শহরের বহু মানুষ ফিফা বিশ্বকাপ ও ইংলিশ প্রিমিয়ার লিগের দর্শক। আই-লিগে মুম্বইয়ের প্রতিনিধিত্ব করে তিনটি দল: মুম্বই ফুটবল ক্লাব, মহিন্দ্র ইউনাইটেড, ও এয়ার ইন্ডিয়া। ইন্ডিয়ান সুপার লিগ- এ মুম্বাই সিটি এফসি নামের একটি দল শহরটিকে প্রতিনিধিত্ব করে। ক্রিকেটের জনপ্রিয়তা বৃদ্ধির সঙ্গে সঙ্গে ফিল্ড হকির জনপ্রিয়তা অবশ্য কমে গেছে। প্রিমিয়ার হকি লিগে (পিএইচএল) অংশগ্রহণকারী মহারাষ্ট্রের একমাত্র দলটি হল মুম্বইয়ের মারাঠা ওয়ারিওরস। প্রতি ফেব্রুয়ারি মাসে মহালক্ষ্মী রেসকোর্সে ডারবি রেসের আয়োজন করা হয়। মুম্বইয়ের টার্ফ ক্লাবে ফেব্রুয়ারিতে ম্যাকডাওয়েলের ডারবিও অনুষ্ঠিত হয়ে থাকে। সাম্প্রতিক বছরগুলিতে ফরমুলা ওয়ান রেসিং-এর ব্যাপারেও জনগণের আগ্রহ বৃদ্ধি পেয়েছে। ২০০৮ সালে ফোর্স ইন্ডিয়া এফ ওয়ান টিম কারের উদ্বোধন হয় মুম্বইতে। ২০০৪ সালের মার্চে মুম্বই গ্র্যান্ড প্রিক্স এফ ওয়ান পাওয়ারবোট ওয়ার্ল্ড চ্যাম্পিয়নশিপে অংশগ্রহণ করে। ২০০৪ সালে ভারতীয় জনগণের মধ্যে খেলাধূলার আগ্রহ বৃদ্ধি করার উদ্দেশ্যে বার্ষিক মুম্বই ম্যারাথনের সূচনা ঘটানো হয়। ২০০৬ ও ২০০৭ সালে কিংফিশাস এয়ারলাইনস টেনিস ওপেন নামে এটিপি ওয়ার্ল্ড ট্যুরের একটি ইন্টারন্যাশানাল সিরিজ টুর্নামেন্ট আয়োজিত হয় মুম্বইতে।
সর্বাধিক জনপ্রিয় ওয়েবসাইটসমূহের তালিকা
এটি বিশ্বে সর্বাধিক জনপ্রিয় ওয়েবসাইটসমূহের তালিকা, যা সিমিলারওয়েব কর্তৃক "শীর্ষ ওয়েবসাইট ক্রম" হিসেবে মাসিক ভিত্তিতে প্রকাশিত হয়।
ওয়েবসাইটের তালিকা
পহেলা এপ্রিল, ২০২২ পর্যন্ত হালনাগাদকৃত।
বেনজির ভুট্টোর গুপ্তহত্যা
২০০৭ সালের ২৭ ডিসেম্বর রাওয়ালপিন্ডির এক নির্বাচনী সমাবেশ শেষে সভাস্থল ত্যাগ করার পর গাড়ীতে আরোহণের পর মুহূর্তে আত্মঘাতী হামলায় নিহত হন বেনজির ভুট্টো। আত্মঘাতী হামলাকারী প্রথমে তার ঘাড়ে গুলি করে এবং পরবর্তীকালে আত্মঘাতী বোমার বিস্ফোরণ ঘটায়। পুলিশ প্রতিবেদনে বলা হয়েছিলে, র‌্যালি শেষে বেনজীর তার এসইউভিতে চড়ে গন্তব্যে যাত্রা করবেন এমন সময় তার গাড়িতে এক বা একাধিক আততায়ী গুলিবর্ষণ করে। যখন অন্য কেউ মনে করছিল বেনজীরকে গুলি করে হত্যার প্রচেষ্টা সম্পূর্ণ সফল হয়নি, তখন এসইউভি'র আশেপাশে কোথাও থেকে বোমা বিস্ফোরণ ঘটায়। পাকিস্তানের অভ্যন্তরীন মন্ত্রণালয় জানিয়েছিল, ঘাড়ে গুলি লাগার কারণে বেনজীরের মৃত্যু হয়েছে। বিভিন্ন সূত্রে বলা হয়েছিল, যে আততায়ী গুলি করেছিল সে-ই নিরাপত্তা রক্ষীদের হাত থেকে বাঁচতে বোমা বিস্ফোরণটি ঘটায়।
দলের নিরাপত্তা উপদেষ্টা বলেছিলেন, আততায়ী নিজের শরীরে রাখা বোমার বিস্ফোরণ ঘটানোর পূর্বে বেনজীরের ঘাড়ে ও বুকে গুলি করেছিল। বেনজীর রাওয়ালপিন্ডির লিয়াকত জাতীয় বাগ থেকে র‌্যালি শেষে ফিরার উদ্যোগ করছিলেন। স্থানীয় সময় ১৮:১৬ (জিএমটি ১৩:১৬)-তে রাওয়ালপিন্ডি জেনারেল হাসপাতালে নেয়ার সময় বেনজীরকে মৃত ঘোষণা করা হয়। আত্মঘাতী বোমা বিস্ফোরণে দলের কর্মীসহ মোট ২৩/২৪ জন নিহত হয়েছিল। উল্লেখ্য যে, এই ঘটনার দুই মাস আগেও একবার বেনজীর হত্যার ব্যর্থ চেষ্টা করা হয়েছিল।
মৃত্যুর কারণ নিয়ে বিবাদ
বেনজীর ভুট্টোর নিরাপত্তা উপদেষ্টা বলেছেন, একজন আততায়ী বেনজীর গাড়িতে উঠার পর তার ঘাড়ে এবং কাঁধে গুলি করেছে। এই গুলির ফলেই বেনজীরের মৃত্যু হয়। গুলি করার পর আততায়ী যখন পালানোর কোন উপায় খুঁজে পাচ্ছিল না তখন সে নিজের শরীরে বেঁধে রাখা বোমার বিস্ফোরণ ঘটায়। এতে সে সহ আরও অনেকে নিহত হয়। দলের কর্মী এবং বেনজীরের সমর্থকরা এই ঘটনাতেই তার মৃত্যুর বিষয়ে নিশ্চয়তা দিচ্ছে। তারা বলছে, সরকার থেকে বেনজীরকে যথেষ্ট নিরাপত্তা না দেয়ার কারণেই এমনটি ঘটতে পেরেছে। না হলে এতো নিকট থেকে আততায়ীর গুলি করাটা বেশ বিস্ময়জনক।
কিন্তু পরবর্তীকালে পাকিস্তানের সরকারি কর্তৃপক্ষের বরাত দিয়ে বলা হয়েছে, রঞ্জন রশ্মি পরীক্ষায় বেনজীরের মাথা বা শরীরের অন্য কোথায় গুলির অস্তিত্ব পাওয়া যায়নি। শুধু গুলি নয়, তার শরীরে বহিরাগত কোন বস্তুর অস্তিত্বই এক্স-রেতে ধরা পড়েনি। তারা বলেন, বোমা বিস্ফোরিত হবার পর প্রচণ্ড অভিঘাত তরঙ্গের সৃষ্টি হয়। এই অভিঘাত থেকে নিজেকে বাঁচানোর জন্য বেনজীর গাড়িতে ঢুকে নিরাপদ স্থানে সরে যাবার চেষ্টা করেন। কিন্তু অভিঘাতে গাড়ি দুলে উঠে এবং গাড়ির ডানদিকের সানরুফের লিভারটি তার মাথায় সজোরে আঘাত করে। এই আঘাতেই তার মৃত্যু হয়। অনেকেই ধারণা করছেন, বেনজীরের নিরাপত্তা যথেষ্ট ছিলনা বলে যে অভিযোগ তোলা হচ্ছে, তাকে ধামাচাপা দেয়ার জন্য সরকার এ ধরনের কাহিনী বানিয়েছে। বিশেষত দলীয় কর্মীদের তা-ই মত।
সন্দেহভাজন হামলাকারী
কে বা কারা এই হামলা চালিয়েছে সে বিষয়ে এখনও সুস্পষ্ট কিছু জানা যায়নি। ঘটনার পর আল কায়েদার বরাত দিয়ে একটি টিভিতে জানানো হয়, আল কায়েদাই এই হত্যাকাণ্ড ঘটিয়েছে। কিন্তু ২৯ ডিসেম্বর তারিখে আল কায়েদার ঊর্ধ্বতন কর্তৃপক্ষের বরাত দিয়ে বলা হয়, আল কায়েদা এই হামলা চালায় নি। অর্থাৎ আল কায়েদা এই হামলার দায় অস্বীকার করেছিল।
অরুণা রায়
অরুণা রায় (জন্মঃ ২৬ মে, ১৯৪৬) একজন ভারতীয় রাজনীতিবিদ ও সমাজকর্মী; তিনি শঙ্কর সিং, নিখিল দে ও অন্যান্য অনেকের সাথে মিলে মজদুর কিষাণ শক্তি সংগঠন (MKSS) প্রতিষ্ঠা করেন। তিনি সমাজের দুর্বল তথা অনগ্রসর অংশের জন্য করা সেবামূলক কাজের জন্য পরিচিত, এছাড়া তিনি ইউপিএ-১ সরকার কর্তৃক প্রতিষ্ঠিত সোনিয়া গান্ধীর নেতৃত্বাধীন 'রাষ্ট্রীয় উপদেষ্টা সমিতি’র সদস্য ছিলেন।
প্রাথমিক জীবন
অরুণা রায় চেন্নাইতে জন্মগ্রহণ করেন। তিনি দিল্লীতে বড় হয়েছেন যেখানে তার বাবা একজন সরকারি কর্মচারী ছিলেন। তিনি দিল্লি বিশ্ববিদ্যালয়ের ইন্দ্রপ্রস্ত মহাবিদ্যালয়ে  ইংরেজি সাহিত্য নিয়ে পড়াশোনা করেন।
তিনি ১৯৬৮ থেকে ১৯৭৪ সাল পর্যন্ত ভারতীয় প্রশাসনিক সেবার (আইএএস) সরকারি কর্মচারী হিসেবে কাজ করেন।
মজদুর কিষাণ শক্তি সংগঠন
রায় রাজনৈতিক চাকরি থেকে পদত্যাগ করেন এবং দরিদ্র ও প্রান্তিকের বিষয় নিয়ে কাজ করা শুরু করেন। তিনি রাজস্থানের তিলোনিয়াতে সামাজিক কর্ম ও গবেষণা কেন্দ্রের (এসডব্লিউসি) সাথে যুক্ত হয়ে পড়েন। ১৯৮৭ সালে, নিখিল দে, শঙ্কর সিং ও অন্যান্যদের সাথে তিনি মজদুর কিষাণ শক্তি সংগঠন প্রতিষ্ঠা করেন।
প্রথমত মজদুর কিষাণ শক্তি সংগঠন লড়াই শুরু করে শ্রমিকদের ন্যায্য ও সমান মজুরি আদায়ের লক্ষ্যে কিন্তু সেই লড়াই ধীরেধীরে ভারতে তথ্যের অধিকার আইন প্রনয়ণর আন্দোলনের রূপ নেয়। অরুণা রায় এমকেএসএস ও  এনসিপিআরআই সংগঠন দুটির নেতৃত্ব প্রদান করেন এবং তাদের আন্দোলন সফল হয়, যার ফলস্বরূপ ২০০৫ সালে ভারতে তথ্য জানার অধিকার আইন প্রণয়ন হয়।
প্রচারাভিযান
অরুণা রায় দরিদ্র তথা প্রান্তিক মানুষের অধিকারে জন্য বেশ কয়েকটি আন্দোলন করেন এবং সেগুলোর নেতৃত্ব দেন; যেগুলোর সর্বাধিক গুরুত্বপূর্ণ আন্দোলন হলো তথ্য জানার অধিকার আইন, কাজের অধিকার আইন (মনরেগা), এবং খাদ্যের অধিকার আন্দোলন উল্লেখযোগ্য। সম্প্রতি,  she has been involved with the campaign for universal, non-contributory pension for unorganised sector workers as a member of the Pension Parishad  and the NCPRI for the passage and enactment of the Whistleblower Protection Law and Grievance Redress Act.
পুরস্কার ও অন্যান্য কাজ
তিনি ২০০৬ সালে পদত্যাগ না করা পর্যন্ত  রাষ্ট্রীয় উপদেষ্টা সমিতির একজন সদস্য হিসেবে কাজ করেছেন।
মজদুর কিষাণ শক্তি সংগঠনের সাথে যৌথভাবে, অরুণা রায়কে গ্রামীণ কর্মীদের প্রতি সামাজিক ন্যায়বিচার ও সৃজনশীল উন্নয়নে অধিকার সম্পর্কিত কজের জন্য ১৯৯১ সালে টাইমস ফেলোশিপ পুরস্কার প্রদান করা হয়েছিল। ২০০০ সালে, তিনি সামাজিক নেতৃত্বের জন্য রামোন ম্যাগসেসে পুরস্কার অর্জন করেন। ২০১০ সালে, জন প্রশাসন, শিক্ষা ও ব্যাবস্থাপনায় অসাধারণ কাজের জন্য লাল বাহাদুর শাস্ত্রী রাষ্ট্রীয় পুরস্কার প্রদান করা হয়।      ২০১১ সালে টাইম ম্যাগাজিন তাকে বিশ্বের প্রভাবশালী একশো ব্যাকির তালিকায় উল্লেখ করে। In September 2017 India Times listed Roy as one of the 11 Human Rights Activists Whose Life Mission Is To Provide Others With A Dignified Life
গ্রেরীফ শার্ক
গ্রেরীফ হাঙর (বৈজ্ঞানিক নাম: Carcharhinus amblyrhynchos, ইংরেজি নাম: Grey reef shark) একটি রেকিয়াম হাঙরের একটা প্রজাতি এবং এরা কার্কারিনিডি পরিবারের একটা হাঙর। ইন্দো প্যাসিফিক সাগরে যেসব হাঙর দেখা যায় তার ভেতর এরা খুবই সাধারণ। দক্ষিণ আফ্রিকার পশ্চিমে এবং ইস্টার দ্বীপে এদের খুব বেশি চোখে পড়ে। এই প্রজাতিটিকে প্রবালদ্বীপের আশেপাশে অগভীর জলের মধ্যে প্রায়শই দেখা যায়। এরা ১.৯ মিটার (৬.২ ফুট) লম্বা হয়। এদের থেকে মানুষের কিছুটা বিপদের কারণআছে।
নামকরণ
thumb|left ডাচ মীনবিদ্যাবিশারদ Pieter Bleeker প্রথম ১৮৫৬ সালে গ্রেরীফ হাঙর আবিষ্কার করেন। তিনি এটির নাম দেন Carcharias (Prionodon) amblyrhynchos । পরে এটিকে Carcharhinus গোত্রের ভেতরে ঢুকানো হয়। যে নমুনা ধরা হয়েছিল সেটি ছিল একটি 1.5 মিটার (4.9 ফুট) দীর্ঘ একটি নারী হাঙর। নমুনাটি ধরা পড়েছিল জাভা সাগর থেকে। এদের বৈজ্ঞানিক নাম দেওয়া হয় A. menorah, যে নামটি এখনো ব্যবহার করা হয়। গ্রেরীফ শার্ক এবং ব্লাকটিপ রীফ হাঙর একই সাথে ভারত মহাসাগরে বসবাস করে।
ইংরেজিতে এদের সাধারণত যেসব নামে চেনেঃ ব্রোঞ্জ হইলার, ব্লাক-ভি হইলার, গ্রেরীফ শার্ক, গ্রে শার্ক, গ্রে হইলার, স্কুল শার্ক। তবে এই নামের ভেতর থেকে কিছু নাম অন্য প্রজাতির হাঙরের ক্ষেত্রেও ব্যবহার করা হয়। সারা দুনিয়ায় এদের আরো যেসব নাম শোনা যায়-
জীববিদ্যা
thumb|একটি গ্রেরীফ শার্ক এর গড় আকার ৬.৬ ফুট দৈর্ঘ্য (২ মিটার) । এরা মাঝারি মাপের হাঙর তবে বড় আকারেরও হয়ে থাকে। সব থেকে বড় গ্রেরীফ শার্কের আকার হয়ে ছিলো ৮.৪ ফুট যা একটা বুল শার্কের সমান। এদের একটি দীর্ঘ, মোটামুটি বৃত্তাকার তুণ্ড এবং চোখ আছে। এদের প্রথম এবং দ্বিতীয় পৃষ্ঠীয় পাখনার মধ্যে কোনো বন্ধ (ridge) নেই। এদের প্রথম পৃষ্ঠীয় পাখনা উৎপত্তি লাভ করে শরীরের মাঝ বরাবর। প্রথম পৃষ্ঠীয় পাখনা সংকীর্ণভাবে একটি বৃত্তাকার হয় এবং ডগা সরু হয় সাথে আধা কাস্তের মতো বাঁকা হয়। দ্বিতীয় পৃষ্ঠীয় পাখনা পায়ূ পাখনার উপর উৎপন্ন হয়। বক্ষীয় পাখনা বড়, সংকীর্ণ, এবং বৃত্তাকার বা সরু ডগা হয় সাথে আকৃতির দিক দিয়ে কাস্তের মতো বাঁকা হয়।
গ্রেরীফ শার্কের পৃষ্ঠদেশ গাঢ় ধূসর থেকে তামাটে ধূসর রঙের হয় আর এই কারণেই এর নাম রাখা হয়েছে গ্রেরীফ শার্ক। তবে এদের শরীরের নিচের অংশ শ্বেতবর্ণের হয়। এদের পুচ্ছ পাখনায় বেশ মোটা এবং কালো রঙের একটা মার্জিন দেখা যায়। এই মার্জিন দেখেই অনেক সময় এদের চিনে নেওয়া যায়। বক্ষীয় পাখনা, দ্বিতীয় পৃষ্ঠ পাখনা, পায়ু পাখনায়, এবং শ্রোণী পাখনায় কালো রঙের ফোটা থাকে। প্রথম পৃষ্ঠ পাখনা সম্পূর্ণরূপে ধূসর হয়। অনেকে এদের সাথে ব্লাকটিপ রীফ হাঙর এবং ক্যারিবীয় প্রবাল হাঙরকে গুলিয়ে ফেলেন। চেহারার দিক দিয়ে এদের একই রকম লাগে তবে কিছু অমিল আছে। যেমন- ১। ব্লাকটিপ রীফ হাঙরের সব পাখনায় কালো দাগ থাকে গ্রেরীফ শার্কের এটা থাকেনা ২। ক্যারিবীয় প্রবাল হাঙর গ্রেরীফ শার্ক থেকে আকারে অনেক বড় হয়।
এদের দাঁত ত্রিকোণ আকার হয়। প্রতিটি চোয়ালে ১৩-১৪ টি করে দাঁত থাকে। উপরের চোয়ালের দাঁত হয় সংকীর্ণ এবং ক্রকচ,শিখর আকৃতির ও তেরছা। এদের নিম্ন চোয়ালের দাঁত খাড়া সংকীর্ণ এবং উপরের তুলনার কিছুটা তির্যক হয়। এদের দাঁত ধারালো এবং মজবুত হয়। সাগরের নানা রকম মাছ খাওয়ার জন্য এদের দাঁত বিকশিত হয়েছে।
একটি গ্রেরীফ শার্কের গড় আকার ৬.৬ ফুট দৈর্ঘ্য (২ মিটার)। একটি পুরুষ গ্রেরীফ শার্ক ৪.৩-৪.৯ ফুট (১.৩-১.৫ মিটার) আকারের হলে সেটাকে পরিপক্ব হাঙর হিসাবে ধরা হয় এবং একটা নারী হাঙর ৩.৯-৪.৬ ফুট দৈর্ঘ্য (১.২-১.৪ মিটার) হলে তাকে পরিপক্ব হাঙর হিসাবে ধরা হয়। সব থেকে বড় গ্রেরীফ শার্কের আকার হয়েছিল ৮.৪ ফুট। এটার ওজন ছিল ৭৪.৩ পাউন্ড (৩৩.৭ কেজি)। এই হাঙ্গরের সর্বোচ্চ উল্লেখিত বয়স প্রায় ২৫ বছর। নারী এবং পুরুষ উভয়ের বয়স সঙ্গতিপূর্ণ।
thumb|left গ্রেরীফ শার্ক প্রধানত বনি ফিশ (অস্থিময় মাছ) খেয়ে থাকে। তাছাড়া স্কুইড এবং অক্টোপাস এদের কাছে দ্বিতীয় সর্বাধিক গুরুত্বপূর্ণ খাদ্য। এসব ছাড়াও এরা Crustaceans, কাঁকড়া এবং গলদা-চিংড়ি খেতে ভালবাসে। মাছের ভেতর এরা খায় কাউফিশ, প্রজাপতি মাছ, সার্জন মাছ। তাছাড়া নানা রকম বিনফিশ এরা খেয়ে থাকে। গ্রেরীফ শার্ক নিজস্ব প্রজাতির অল্প বয়স্ক শার্কদেরও অনেক সময় খেতে দেখা গেছে।
এদের খাওয়ার কার্যকলাপ বেশিরভাগ সময় রাতের বেলা দেখা দেয়। এরা খোলা সাগরে সাঁতরে সাঁতরে মাছ ধরে। এরা মাছ ধরে অনেকটা ব্লাকটিপ রীফ হাঙরের মত করে এবং এরা গুহা এবং ছিদ্রের ভিতরে মাছ ধরতে অভিজ্ঞ হয়। এদের ঘ্রাণেন্দ্রিয় অত্যন্ত তীব্র। এটাকে কাজে লাগিয়ে এরা শিকার ধরে। এরা অনেক গভীর জলে থাকা শিকারকে জলের ঊপরে থেকেই খুব সহজে খুজে নিতে পারে। ইলেক্ট্রোরিসেপশনের (প্রাণী দেহ থেকে আসা খুবই হালকা বৈদ্যুতিক সংকেত) সাহায্য নিয়ে এরা শিকার করতে পারে। তবে এক কথায় বলা যেতে পারে এরা সাগরের একটা অসাধারণ শিকারি।
প্রজনন
thumb|upright=1.2|left|গ্রেরীফ শার্ক আরো অনেক রেকিয়াম হাঙরের মতো জরায়ুজ হয় মানে এরা ডিম দেয়না, বাচ্চা দেয়।
গ্রেরীফ শার্ক আরো অনেক রেকিয়াম হাঙরের মত জরায়ুজ হয় মানে এরা ডিম দেয়না, বাচ্চা দেয়। প্রজননের সময় পুরুষ হাঙর সঙ্গম চালিয়ে রাখার জন্য নারী হাঙ্গরের শরীর কামড়ে ধরে রাখে। এদের ভ্রূণের বিকাশ ঘটানোর জন্য এক্সস্ট এক ধরনের পুষ্টিকর কুসুম (yolk) সরবরাহ করতে থাকে। এই কুসুমই এদের প্ল্যাসেন্টাল সংযোগের বিকাশ বজায় রাখে ভ্রূণের জন্য। প্রত্যেকটি মহিলা গ্রেরীফ শার্কের একটি কার্যকরী ডিম্বাশয় (ডান পাশ) থাকে এবং দুটি গর্ভাশয় থাকে। ১ থেকে ৪ টি বাচ্চা প্রতি বছর একটি নারী গ্রেরীফ শার্ক জন্ম দেয়। কিছু জায়গাতে এই সংখ্যা ৬ ও হতে পারে, যেমন হাওয়াই। প্রতি বছর অনেক নারী গ্রেরীফ শার্ক গর্ভবতী হয় ওই এলাকায়।
এদের অন্তঃসত্ত্বাবস্থা বা গর্ভকালীন সময়সীমা হলো- ৯ থেকে ১৪ মাস। এদের প্রসব শুরু হয় জুলাই থেকে আগস্ট মাসে দক্ষিণ গোলার্ধে এবং উত্তর গোলার্ধে এদের প্রসব কাল শুরু হয় মার্চ থেকে জুলাই এর ভেতর। এদের প্রত্যেকটি বাচ্চার প্রসব হওয়ার পর আকার হয় ১৫.৭-২৩.৬ ইঞ্চি দৈর্ঘ্য (৪৫-৬০ সেমি)। এই ছোট বাচ্চারা যখন ১.৩-১.৫ মিটার (৪.৩-৩.৯ ফুট/পুরুষ) এবং ১.২-১.৪ মিটার (২.৯-৪.৬ ফুট/নারী) লম্বা হবে তখন এরাই যৌন পূর্ণতা পাবে এবং নিজেদের প্রজনন ঘটাতে পারবে। এরা প্রায় ২৫ বছর পর্যন্ত বাঁচে।
আচরণ
thumb|upright=1.2|গ্রেরীফ শার্ক রাতে ও দিনে উভয় সময়েই সক্রিয়। তবে রাতের বেলা এরা অনেক বেশি সক্রিয় হয়ে ওঠে। গ্রেরীফ শার্ক রাতে ও দিনে উভয় সময়েই সক্রিয়। তবে রাতের বেলা এরা অনেক বেশি সক্রিয় হয়ে ওঠে। এরা সমষ্টিগতভাবে প্রায় ৩০ টির মতো হাঙর একই এলাকায় থাকতে ভালবাসে। এ ধরনের এলাকাকে বলা হয় হোম রেঞ্জ। এরা মূলত রাতের বেলাতে খাবারের খোঁজে বেরোয়। এদের বসবাসের পরিধি বা হোম রেঞ্জ হয় ০.৮ বর্গ কিমি (০.৩১ বর্গ মাইল)। র্শাল দ্বীপপুঞ্জে এদের সামাজিক আচরণ নিয়ে অনেক গবেষণা হয়েছে। মানুষ এদের আচরণ নিয়ে অনেক কিছু জানতে পেরেছে। এই হাঙর পৃথিবীর অনেক সাগরেই যাযাবরের মতো জীবন যাপন করে। প্রবালপ্রাচীর বরাবর লম্বা দূরত্বে এদের একাই সাঁতরাতে দেখা যায়। দিনের বেলায় এদের উপহ্রদ, ডুবো পাহাড়, প্রবালপ্রাচীরের আশেপাশে ঘুরতে দেখা যায়। তবে রাতের বেলায় এরা হোম রেঞ্জের মধ্যে চলে আসে। যেখানে শক্তিশালী জোয়ারের স্রোত বয়ে চলে গ্রেরীফ শার্ককে সেই স্রোতের বিরুদ্ধে সাঁতার কাটতে দেখা গেছে। জোয়ারের সময় এরা একেবারে তটসংলগ্ন এলাকায় চলে আসে। এরা ঘ্রাণ নিয়ে শিকার ধরে। তাই এদের ঘোলা জলেও শিকার করতে দেখা যায়।
মেটাফেজ
বাম|থাম্ব| কোষের (চিত্রে প্রাণীকোষ) মেটাফেজ ধশা। স্পিন্ডলের নিরক্ষীয় অঞ্চলে [[ক্রোমোজোম|ক্রোমোজোমের সারিবদ্ধ অবস্থান দ্বারা এই দশা চিহ্নিত করা হয়]] থাম্ব| মেটাফেজ দশায় কোষের সব [[ক্রোমোজোম সারিবদ্ধভাবে অবস্থান নেয়। চিত্রে দুইটি ভিন্ন আঙ্গিকে ( 60 ° কোণে) ঘোরানো অবস্থায় কোষ বিভাজনের মেটাফেজ দশা দেখা যাচ্ছে।]] থাম্ব|ক্রোমাটিডের মাইক্রোগ্রাফের সাথে মেরুদণ্ডী প্রাণীর প্রাক মাইটোসিস অবস্থার বিভিন্ন ধাপ। মেটাফেজ ( গ্রীক μετά, "সমীকরণিক" এবং φάσις, "স্তর" থেকে)
গ্রেরীফ শার্ক
আচরণ
গ্রেরীফ শার্ক এসব আচরণ করলেও সাগরের ভেতরে এর থেকেও অনেক বেশি বিচিত্র অচরণ এরা করে। অনেকে এদের হোম রেঞ্জের ভেতরে এদের খাবার খাওয়াতে যায়। এতে করে এদের আচরণের উপর খুব খারাপ প্রভাব পড়ে। এদের এলাকায় বেশি যাওয়া আসা করলে এরা বেশ আক্রমণাত্মক হয়ে ওঠে। শুধু মানুষ নয় এদের হোম এরিয়াতে আরো কোনো হাঙর চলে এলে এরা প্রভাবশালী হিসাবে ভাব দেখায় যে এটা অমাদের এলাকা। এরা খুব অভিমানি হয়। একটু এদিক ওদিক হলেই রেগে বসে। তবে এরা হালকা মেজাজেই বেশি থাকে।
মেটাফেজ
সুকেন্দ্রিক কোষ বিভাজন প্রক্রিয়ার একটি পর্যায়। এই পর্যায়ে, কোষের ক্রোমোজোমগুলি তাদের ঘনীভূত এবং  কুন্ডলিত হয়। এরচেয়ে বেশি ঘনীভূত অবস্থায় ক্রোমোজোমদের শুধুমাত্র এনাফেজ দশায় পাওয়া যায়। মেটাফেজ দশায় বংশগতির বাহক ক্রোমোজোম দুইটি ভিন্ন কন্যা কোষে আলাদা হয়ে যাওয়া আগে, মাতৃকোষের বিষুবরেখা বরাবর সারিবদ্ধভাবে অবস্থান নেয়। কোষ বিভাজনের সমগ্র সময়কারে মধ্যে মাত্র ৪ শতাংশ সময় এই মেটাফেজ দশায় অতিবাহিত হয়।  বিভাজনরত কোষ মেটাফেজ দশার পূর্বে প্রোমেটাফেজ এবং পরবর্তীতে এনাফেজ দশায় অংশ নেয়। প্রোফেজ দশায় গঠিত মাইক্রোটিউবিউল মেটাফেজ দশায় কিনেটোকোরসের সাথে সংযুক্ত হয়।
মেটাফেজ অবস্থায়, ক্রোমোজোমের সেন্ট্রোমিয়ারগুলি মেটাফেজ প্লেটে (বা নিরক্ষীয় প্লেট ) দুটি সেন্ট্রোসোম মেরু থেকে উৎপন্ন একটি কাল্পনিক রেখায় নিজেদেরকে নিয়ে আসে সামঞ্জস্যপূর্ণ । মাইক্রোটিউবিউলসের কিনেটোকোরের বিরুদ্ধে কর্মরত শক্তি ক্রোমোজোমদের এরূপভাবে সারিবদ্ধভাবে অবস্থান নিয়ে সাহায্য করে । সম্পূর্ণ প্রক্রিয়াটি দুই জন সমশক্তি সম্পন্ন ব্যক্তির মধ্যে দড়ি টানাটানির মতো। এই প্রক্রিয়াটি বি সাইক্লিন ধ্বংসের মধ্য দিয়ে ইস্তফা পায়। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (December 2012)">উদ্ধৃতি প্রয়োজন  ] প্রোমেটাফেজ এবং মেটাফেজের দশার অন্তর্বর্তী সময় একটি কোষবিভাজনের চেকপয়েন্ট  ঘটে। সকল ক্রোমোজোম মেটাফেজ প্লেটে একত্রিত হওয়ার পরে, যখন প্রতিটি কিনেটোকর মাইক্রোটিউবিউলের একটি বান্ডিলের সাথে সংযুক্ত হয়, তখন বিভাজনরত কোষটি এনাফেজ দশায় প্রবেশ করে।
গ্রেরীফ শার্ক
বিপদ
thumb|upright=1.4 গ্রেরীফ শার্ক আক্রমণাত্মক হাঙরদের ভেতরে একটা তবে গ্রেরীফ শার্ক শুধু তখনই একজন ব্যক্তিকে আক্রমণ করে যখন সে নিজে হুমকির সম্মুখীন হয়। আন্তর্জাতিক হাঙর আক্রমণ ফাইল অনুযায়ী ৭ টা হামলার জন্য গ্রেরীফ শার্ককে দায়ী করা হয়েছে। এই হাঙর প্রায়ই কৌতূহল দেখায় যদি কোণঠাসা বা হুমকির ভিতর থাকা কিছু পায় তাহলে এরা হুমকি প্রদর্শন করে। এরা হুমকি প্রদর্শ করতে তুণ্ড উত্থাপন করে এবং বক্ষীয় পাখনা ড্রপ করতে থাকে। এছাড়া এরা দৃঢ় ভাবে জলের ভেতর সাঁতার কাটতে থাকে। শরীরের গঠন আকা বাঁকা করেই তখন এরা সাঁতার কাটতে থাকে। এদের এই রকম প্রদর্শনের তীব্রতা বৃদ্ধি পায় যখন হাঙর ভিকটিমের কাছে চলে আসে অথবা যদি কোনো বিঘ্ন ঘটার কারণে পালাবার পথ অবরুদ্ধ হয়। তখন ভিকটিম যদি ডুবুরি হয়ে থাকে তবে এরা চরমে উঠে গিয়ে খুব দ্রুত হাঁ করে আক্রমণ আরম্ভ করবে এবং উপরের দাঁত দিয়ে কামড় বসিয়ে দিতে পারে।
গ্রেরীফ শার্ক এই ধরনের হুমকি সব থেকে বেশি দেয় ডুবুরিদের যারা খুব কাছ থেকে, পিছন থেকে বা উপর থেকে এদের অনুসরণ করে। এছাড়াও এরা মোরি ইলস বা খুব বড় হ্যমারহেড শার্কদের ভয় দিতেও এ রকম আচরণ করে। তবে এরা একে অপরের প্রতি কখনই হুমকি প্রদর্শন করে না। এর মানে দাড়ায় প্রাথমিকভাবে এরা শিকারী ও একই এলাকায় বসবাসকারী কিছু প্রতিযোগীদের কাছে টিকে থাকার জন্য এরা এই ধরনের হুমকি প্রদর্শন করে। তবে অনেক জায়গাতে এরা এ ধরনের আচরণ করে না, যেমন-মাইক্রোনেশিয়া থেকে ভারত মহাসাগর,এবং পশ্চিম প্রশান্ত মহাসাগরীয় অঞ্চল। মানুষ এদের কাছে যেতে পারে তবে এমন কিছু করা ঠিক নয় যাতে এরা ভয় পায়। তাছাড়া খুব কাছে না যাওয়াই ভালো। এদের থেকে যে কিছুটা বিপদের কারণ আছে সেটা মাথায় রেখেই যাওয়া ভাল।
পরাশর বর্মা
পরাশর বর্মা একটি বাংলা সাহিত্যের কাল্পনিক গোয়েন্দা চরিত্র। এই চরিত্রের সৃষ্টিকর্তা সাহিত্যিক প্রেমেন্দ্র মিত্র।
চরিত্রচিত্রণ
পরাশর বর্মা প্রেমেন্দ্র মিত্রের সৃষ্ট গোয়েন্দা যে একাধারে কবি ও গোয়েন্দা। তার বন্ধু সম্পাদক কৃত্তিবাস ভদ্র অর্থাৎ গল্পের কথকের মতে পরাশর বর্মার কবিতা অখাদ্যই নয় জঘন্য। কিন্তু পরাশর একটি অদ্ভুত ব্যক্তি যে হেঁয়ালি করতে ভালবাসে, নিজেকে গোয়েন্দা নয় কবি হিসেবে পরিচয় দেয়। রহস্য সমাধান করার দিকে যখন এগিয়ে যাচ্ছে এমন সময়েও পরাশর নিস্পৃহ থাকে। আবার অতীব জটিল দুর্বোধ্য সমস্যার সমাধান কবিতা পড়তে পড়তেও করে ফেলেছে এমন উদাহরণ আছে। লেখকের নিজের ভাষায় "কবি হলেও পরাশর বর্মাকে গোয়েন্দাগিরি করতে হয় কিন্তু শার্লক হোমস, পোয়ারো কি মাইগ্রে কারুর সংগে কোনো আত্মীয়তা তার নেই। আত্মীয়তা পাতাবার চেষ্টাও সে কখনও করেনা"
কাহিনী
প্রেমেন্দ্র মিত্র পরাশর বর্মার বহু ছোটগল্প ও গোয়েন্দা উপন্যাস রচনা করলেও তা তার অন্যতম সৃষ্টি ঘনাদা র মত জনপ্রিয় হয়নি। মূলত প্রাপ্তবয়স্কদের জন্যেই পরাশর গোয়েন্দার গল্পগুলি লেখেন প্রেমেন্দ্র মিত্র। দুটি কাহিনীতে ঘনাদার সাথে পরাশরের মোলাকাত হয়, সেগুলির নাম 'ঘনাদা ফিরলেন' ও 'পরাশরে ঘনাদায়'। পরাশর কাহিনীর বই এর প্রচ্ছদ ও অলংকরণ করেছিলেন শিল্পী শৈল চক্রবর্তী।
পরাশর বর্মা সিরিজের গল্প উপন্যাসের মধ্যে রয়েছে:
জোয়ান গাম্পের
হান্স মাক্স গাম্পের-হ্যাসিগ (২২ নভেম্বর ১৮৭৭ – ৩০ জুলাই ১৯৩০), সাধারণত জোয়ান গাম্পের নামে পরিচিত, সুইজারল্যান্ডে জন্মগ্রহণকারী একজন বহুমুখী ক্রীড়াবিদ এবং ফুটবল নির্বাহী ছিলেন। তিনি সুইজারল্যান্ড এবং স্পেনে ফুটবল ক্লাব প্রতিষ্ঠা করেন। তার প্রতিষ্ঠিত দুটি  প্রখ্যাত ক্লাব- ফুটবল ক্লাব বার্সেলোনা এবং ফুটবল ক্লাব জুরিখ।
প্রারম্ভিক বছর
হান্স-মাক্স গাম্পের (তার মায়ের প্রথম নাম – হ্যাসিগ – সাধারণত স্পেনীয় সূত্রে যুক্ত হয়) সুইজারল্যান্ডের উইন্টারথারে জন্মগ্রহণ করেন। তিনি ছিলেন পরিবারের জ্যেষ্ঠ পুত্র এবং বাবা অগাস্ট গ্যাম্পার এবং মা রোজিন এমা হেসিগের পাঁচ সন্তানের মধ্যে তৃতীয়। আট বছর বয়সে তার মা যক্ষ্মা য় মৃত্যুবরণ করেন অতঃপর তার পরিবার জুরিখে গমন করে। তিনি জুরিখে থিতু হন এবং জুরিখ শহরের কেন্দ্রীয় অঞ্চল প্যারাডেপ্লাটজ-এ রেশম বাণিজ্য প্রতিষ্ঠান গ্রিডারে শিক্ষানবিশে কাজ শেখা শুরু করেন এবং যেন পরবর্তীতে একজন নিপুণ ব্যবসায়ী হন। যুবক হিসেবে গাম্পের তুখোড় সাইকেল চালক এবং দৌড়বিদ ছিলেন। ১৮৯৩ সালে ১৫ বছরবয়সে গাস্তোন বেগুইনের বিরুদ্ধে একটি ১০০ কিলোমিটারের বেশি সাইক্লিং প্রতিযোগিতায় সুইস চ্যাম্পিয়ন এডুয়ার্ড উইকির পেসারদের একজন ছিলেন। তিনি সবসময় ক্রীড়াপ্রেমী ছিলেন এবং ফুটবল ছাড়াও তিনি রাগবি ইউনিয়ন, টেনিস এবং গল্‌ফও খেলতেন। সুইজারল্যান্ডে তিনি একজন ফুটবলার হিসাবে অত্যন্ত সমাদৃত ছিলেন। এক্সেলসিয়র জুরিখ তার প্রথম ফুটবল ক্লাব ছিল;  যা বার্সেলোনার মতো (পরবর্তীতে) একই রঙের পোশাকে (লাল এবং নীল) খেলতো। গাম্পের ছিলেন ক্লাবটির একজন সহ-প্রতিষ্ঠাতা এবং ক্লাবের ইতিহাসের প্রথম অধিনায়ক। সুইজারল্যান্ডে ফুটবলের প্রারম্ভিক বছরগুলোতে প্রীতি ম্যাচসমূহে অন্যান্য শহরের ক্লাবগুলিতে অতিথি খেলোয়াড় হিসেবে খেলার অনুমতি ছিল, এক্ষেত্রে অন্যক্লাবের সংখ্যা অনির্দিষ্ট ছিল। এক্সেলসিয়রে থাকাকালীন গাম্পের ফুটবল ক্লাব উইন্টারথার এবং ফুটবল ক্লাব বাজেলের হয়ে দুটি ম্যাচ অতিথি খেলোয়াড় হিসেবে খেলেছিলেন বলে জানা যায়। এফসি জুরিখের মল্লক্রীড়া দলের প্রতিনিধি হিসেবে হান্স গাম্পের ১৮৯৮ সালে ৮০০ মিটার এবং ১৬০০ মিটার দৌড়ে সুইস রেকর্ডের অধিকারী ছিলেন। একই বছরের শরৎকালে তিনি জুরিখে প্রথম আন্তর্জাতিক অ্যাথলেটিক্স প্রতিযোগিতারও আয়োজন করেন। বর্তমানে এই ওয়েল্টক্লাস জুরিখ (ফুটবল ক্লাব জুরিখ স্পিন-অফ এলসি জুরিখ দ্বারা সংগঠিত) ইভেন্টটি বিশ্বব্যাপী সবচেয়ে বিখ্যাত আন্তর্জাতিক মল্লক্রীড়া ইভেন্টগুলির মধ্যে একটি। ১৮৯৭ সালে তিনি কর্মসূত্রে সাময়িকভাবে ফ্রান্সের লিওঁতে গিয়েছিলেন, যেখানে তিনি অ্যাথলেটিক ইউনিয়নের হয়ে রাগবি খেলেন।
ক্লাবের প্রতিষ্ঠা
বাম|থাম্ব|লস দেপোর্তেসে গাম্পেরের ১৮৯৯ সালের বিজ্ঞাপন ১৮৯৯ সালে গাম্পের বার্সেলোনায় বসবাসরত তার চাচার সাথে দেখা করতে যান। তিনি মূলত কিছু চিনির ব্যবসায়িক কোম্পানি স্থাপনে সাহায্য করার জন্য আফ্রিকায় যাচ্ছিলেন কিন্তু কাতালান শহরের প্রেমে পড়েন এবং সেখানে থাকার সিদ্ধান্ত নেন। তিনি পরে একজন সাবলীল কাতালান ভাষী হয়ে উঠেন এবং তার নামের কাতালান সংস্করণ গ্রহণ করেন: "জোয়ান গাম্পের"। একজন হিসাবরক্ষক হিসেবে তিনি সররিয়া রেলওয়ে কোম্পানির ক্রেডিট লিওনাইসের সাথে কাজ পেয়েছিলেন এবং একজন ক্রীড়া কলামিস্ট হিসেবে তিনি দুটি সুইস সংবাদপত্রের জন্য কাজ করেছিলেন। গাম্পের স্থানীয় সুইস ইভানজেলিকাল চার্চে যোগদান করেন এবং সররিয়া-সান্ট গেরভাসি জেলার স্থানীয় খ্রিস্টান প্রোটেস্ট্যান্ট সম্প্রদায়ের সাথে ফুটবল খেলা শুরু করেন। তার অবসর সময়েও তিনি ভেলোদ্রোমো দে লা বোনানোভাতে একদল বন্ধুর সাথে ফুটবল খেলেন।
গাম্পের ইতিমধ্যেই নিজের দেশে ক্লাব প্রতিষ্ঠা করেছিলেন (ফুটবল ক্লাব জুরিখ), যখন তার নতুন শহরে একই কাজ করার সিদ্ধান্ত নেন, তখন তিনি তোলোসা ব্যায়ামাগারের পরিচালক জেইমে ভিলার সাথে যোগাযোগ করেন, তোলোসা ব্যায়ামাগার সে সময়ে ফুটবল উৎসাহীদের একটি দলের হোম ছিল যারা বোনানোভাতেও খেলাধুলার অনুশীলন করছিল। গাম্পের জেইমে ভিলাকে একটি সুসংগঠিত ফুটবল ক্লাব তৈরির ধারণার প্রস্তাব দেন, কিন্তু ভিলা তার প্রস্তাবনা প্রত্যাখ্যান করেন কারণ তিনি বিদেশীদের দলে চান না এবং ১৮৯৯ সালের অক্টোবরে কাতালা ফুটবল ক্লাব প্রতিষ্ঠা করেন। এটি গাম্পেরকে নিরুৎসাহিত করেনি, গাম্পের তখন এমন একটি সংস্থা তৈরি করার লক্ষ্যে রয়েছে যা তাদের উৎস নির্বিশেষে সবার জন্য উন্মুক্ত হবে। তিনি এমন একটি ক্লাবের কল্পনা করেছিলেন যা সামাজিক একীকরণের একটি মাধ্যম হিসাবে কাজ করবে, যেখানে প্রত্যেকে তাদের মনের কথা বলতে পারে এবং একটি গণতান্ত্রিক সমাজ তৈরি করতে পারে যা তার সদস্যদের দ্বারা স্বাধীনভাবে পরিচালিত হবে।
এর পরপরই তিনি এবং তার বন্ধু ওয়াল্টার ওয়াইল্ড জিমন্যাসিও সোলেতে পৌঁছান। সেখানে তারা নার্সিসো মাসফেরার দ্বারা ভালভাবে সমাদৃত হয়েছিল। নার্সিসো মাসফেরার কাছে তার অসংখ্য অ্যাসোসিয়েশন এবং লস দেপোর্তেস ব্যায়ামাগারে নিউজরুমের সদর দফতর ছিল এবং তারা ২২ অক্টোবর ১৮৯৯ সালে প্রকাশিত একটি ফুটবল ক্লাব গঠনের ইচ্ছা প্রকাশ করে গাম্পেরের কুখ্যাত বিজ্ঞাপনটি প্রকাশ করেন। একটি ইতিবাচক প্রতিক্রিয়ার ফলে ২৯ নভেম্বর জিমনাসিও সোলে একটি মিটিং হয় এবং "ফুটবল ক্লাব বার্সেলোনা" এর জন্ম হয়। প্রতিষ্ঠাতাদের মধ্যে সুইস, ব্রিটিশ এবং স্পেনীয় উৎসাহীদের একটি সংগ্রহ অন্তর্ভুক্ত ছিল।  ফুটবল ক্লাব বাজেল বা এক্সেলসিওর জুরিখের পরে গাম্পের কিংবদন্তি ক্লাব রং ব্লাউগ্রানা বেছে নিয়েছিলেন কিনা তা জানা যায়নি, যদিও অফিসিয়াল সংস্করণে বলা হয়েছে যে আর্থার এবং আর্নেস্ট উইটি দুই ভাই (দুজনেই প্রথম বছরগুলিতে ক্লাবের সাথে জড়িত ছিলেন) ব্লাউগ্রানা রংয়ের প্রস্তাব করেছিলেন, গ্রেট ক্রসবির মার্চেন্ট টেইলর'স স্কুলের রাগবি দলও একই রঙ ব্যবহার করেছিল (যাতে তারা অংশগ্রহণ করেছিলেন)।
বিগ অ্যান্ড লিটেল ওং টিন বার
বিগ অ্যান্ড লিটেল ওং টিন বার, আরেক নাম সেভেন লিটেল ভ্যালিয়েন্ট ফাইটার ও টু অব আ কাইন্ড, হলো ১৯৬২ সালে নির্মিত হংকং এর চলচ্চিত্র। এই চলচ্চিত্রটি জ্যাকি চ্যান ও সামো হুং এর প্রথম অভিনীত চলচ্চিত্র হওয়ার সুবাদে উল্লেখযোগ্য। ২০১৬ সাল পর্যন্ত এটাকে হারানো চলচ্চিত্র ভাবা হতো। খুঁজে পাওয়ার পূর্বে টিকে থাকা প্রাপ্ত চলচ্চিত্র ফুটেজগুলো যথাক্রমে ৯ মিনিট শুরুর দিকে এবং ৫ মিনিটের সংলাপের ভিডিও ছিলো। পুরো চলচ্চিত্রটি খুঁজে পাওয়া যায় এবং ইউটিউবে ৩ ফেব্রুয়ারি ২০১৬ তারিখে প্রকাশ করা হয়।
জোয়ান গাম্পের
খেলোয়াড়ি জীবন
থাম্ব|203x203পিক্সেল| ১৯০২ সালে ফুটবল ক্লাব বার্সেলোনার খেলোয়াড় হিসেবে গাম্পের যদিও গাম্পের ছিলেন ক্লাবের চালিকা শক্তি, তবুও প্রাথমিকভাবে তিনি নিজেকে শুধুমাত্র একজন বোর্ড সদস্য এবং ক্লাবের অধিনায়কত্ব করতেন। তার বয়স তখনও মাত্র ২২, তিনি খেলায় মনোনিবেশ করতে চেয়েছিলেন। ১৮৯৯ সালের ৮ ডিসেম্বর বোনানোভাতে অনুষ্ঠিত টিম আংলেস নামে পরিচিত বার্সেলোনায় বসবাসকারী ব্রিটিশ উপনিবেশের সদস্যদের নিয়ে গঠিত একটি দলের বিরুদ্ধে ক্লাবের প্রথম খেলায় অংশ নিয়েছিলেন, যেখানে তার নেতৃত্বে দল ০–১ গোলে হার মানে। ক্লাবের ইতিহাসের দ্বিতীয় খেলায় তিনি বার্সার ইতিহাসের প্রথম গোলটি করেন।বার্সার হয়ে ক্লাবের দ্বিতীয় গোলও তার করা। কাতালা ফুটবল ক্লাবের বিপক্ষে ৩–১ ব্যবধানে জয়ের ম্যাচটিতে তিনি দুইটি গোল করেছেন। গাম্পের ১৮৯৯ থেকে ১৯০৩ সালের মধ্যে ফুটবল ক্লাব বার্সেলোনার হয়ে ৫৫টি ম্যাচ খেলেন এবং ১২৬টি গোল করেন, ম্যাচ প্রতি তার গোলগড় ছিল ২.৩৫। গাম্পের তার বেশিরভাগ গোল আনুষ্ঠানিক প্রতিযোগিতায় করেছিলেন, যার মধ্যে ৩১টি একাই ১৯০০–০১ কোপা মাকায়াতে এসেছিল, ফ্রাঙ্কো-এস্পানিওলা এবং ক্লাব তারাগোনার বিপক্ষে ৯-গোল (দুইবার) এবং ফ্রাঙ্কোর সাথে ফিরতি খেলায় আরও ৮ গোল করেন, কিন্তু গোল করতে পারদর্শী হওয়া সত্ত্বেও হিস্পানিয়া এসির কাছে তিনি গোল কররে পারেননি। পরবর্তী মৌসুমে তিনি বার্সেলোনাকে ক্লাবের প্রথম শিরোপা ১৯০১–০২ কোপা মাকায়া জিততে সাহায্য করেন, যেখানে ১৯০২ সালের ২৩ মার্চ কাতালা এসসির বিপক্ষে ১৫–০ ব্যবধানে জয়ের ফাইনাল ম্যাচের দিনে হ্যাট্রিক করেন। তিনি ১৯ গোল করে প্রতিযোগীতার সর্বোচ্চ গোলদাতা হয়েছিলেন, সতীর্থ উদো স্টেইনবার্গের চেয়ে মাত্র দুইটি গোল বেশি ছিল। কোপা মাকায়া বর্তমানে প্রথম কাতালান চ্যাম্পিয়নশিপ হিসেবে স্বীকৃত।
বিগ অ্যান্ড লিটেল ওং টিন বার
পটভূমি
বৃদ্ধ নায়ক ওং সামতাই, সমুদ্রের চারদিকের যোদ্ধাদের জন্য ভোজের আয়োজন করেন। ভোজের আমন্ত্রণ গ্রহণ করেন ব্ল্যাক উইন্ড দূর্গের প্রধান কাম চিং, যে তার মেয়ে লোটাসের বিয়ে ওং এর ছেলে ওং টিনবারের সাথে দিতে চায়। কিন্তু টিনবার এই বিয়ে করতে চায় না এবং চিউং কোয়াইলাংকে পছন্দ করে। দুর্দশাগ্রস্ত চিং ও তার মেয়ে জাদুরকরী ক্ষমতার রাজার জেড সিলমোহর চুরি করে। টিনবারকে এই চুরির অপবাদে অভিযুক্ত করা হয়। সিলমোহর খুঁজে পেতে ব্যর্থ হওয়ায় তার বাবা তাকে কারাবন্দী করে। চিউং কোয়াইলাং রাত্রিবেলায় টিনবারকে খুঁজতে গিয়ে ব্ল্যাক উইন্ড দূর্গে আঁটকা পড়ে, কিন্তু সেভেন লিটল রুকিসরা এসে তাকে উদ্ধার করে। যার ফলে মেয়েটি খোঁজ চালিতে যেতে সক্ষম হয় এবং বিষাক্ত অজগরের সাথে ড্রাগনের গুহায় চলে আসে যেখানে সিলমোহরটি রয়েছে। তবুও টিনবার মালিকের অধীনে বন্দী থাকে। কোয়াইলাং ও সেভেন রাসকেলস ফোর্স অপরাধীদের আত্মসমর্পণ করতে বাধ্য করে - এটি প্রধানের বাড়িতে টিনবারের উদ্ধার প্রকল্পের অংশ যা সমস্যার সমাধান করে।
কুশীলব
টীকা: অনেক অভিনয়শিল্পী যারা এখানে অভিনয় করেছেন বর্তমানে ভিন্ন নামে অভিনয় করেন, এটি মূলত হয়েছে তাদের শিক্ষকের নাম গ্রহণের ঐতিহ্যের ফলে যা চীনা মার্শাল আর্টের ক্ষেত্রে প্রযোজ্য।
জোয়ান গাম্পের
খেলোয়াড়ি জীবন
১৯০২ সালে গাম্পের বার্সেলোনা দলের একজন নিয়মিত সদস্য হিসেবে কোপা দে লা করোনাসিওনে (কোপা দেল রেই এর পূর্বসূরি) অংশ নিয়েছিলেন এবং ১৩ মে সেমিফাইনালে বার্সা প্রথমবারের মতো রিয়াল মাদ্রিদ ফুটবল ক্লাবের (তখন মাদ্রিদ ফুটবল ক্লাব) মুখোমুখি হয়েছিল, গাম্পের এতে একটি গোল করে তার দলকে প্রথম এল ক্লাসিকোতে জয় পেতে সাহায্য করেন। যদিও ফাইনালে বার্সা ক্লাব ভিজকায়ার কাছে ২-১ গোলে হেরে যায়। ১৯০৩ সালে তিনি, কোপা বার্সেলোনায় প্রথম বার ক্লাবের হয়ে খেলেন, যা পরে কাতালান চ্যাম্পিয়নশিপের চতুর্থ সংস্করণ হিসাবে স্বীকৃত হয়। ১৯০৩ সালের ১ ফেব্রুয়ারি গাম্পের ৯ গোল করে বার্সাকে কোপা বার্সেলোনায় এক্স স্পোর্টিং ক্লাবের বিরুদ্ধে ১৩–০ ব্যবধানে জয়ী হতে সাহায্য করেন, এইভাবে বার্সেলোনায় তার কর্মজীবনে তিনটি ৯-গোল করা প্রথম এবং একমাত্র খেলোয়াড় হয়ে ওঠেন। প্রকৃতপক্ষে তিনিই একমাত্র ব্যক্তি যিনি প্রতিযোগিতামূলক ম্যাচে এটি করেছেন, যদিও জোসেপ এসকোলা ১৯৩৫ সালে রিয়াল ইউনিয়নকে ১১–১ হারানোর ম্যাচে বার্সার হয়ে ৯ গোল করেছিলেন, কিন্তু এটি একটি প্রীতি ম্যাচ ছিল।
বিগ অ্যান্ড লিটেল ওং টিন বার
ঘটনার কালানুক্রম
দুইবার চলচ্চিত্রটি দেখানোর পর ২০০৯ সালের ডিসেম্বরে ইউটিউবে এর ৯ মিনিটের সূচনা ও ৫ মিনিটের সংলাপের দৃশ্য ইউটিউবে আপলোড করা হয়। ২০১৬ সালের ৩ ফেব্রুয়ারিতে সম্পূর্ণ চলচ্চিত্র ইউটিউবে আপলোড করা হয়।
জোয়ান গাম্পের
ক্লাবের সভাপতিত্ব
গাম্পের সভাপতিত্বে ফুটবল ক্লাব বার্সেলোনা এগারোটি চ্যাম্পিওনাত দে কাতালুনিয়া, ছয়টি কোপা দেল রেই এবং চারটি পিরেনিস কাপ জিতেছিল, যা ছিল ক্লাবটির প্রথম স্বর্ণযুগ। আলকানতারার পাশাপাশি গ্রিনওয়েলের অধীনে বার্সা দলে সাগিবার্বা, রিকার্ডো জামোরা, জোসেপ সামিটিয়ার, ফেলিক্স সেসুমাগা এবং ফ্রাঞ্জ প্লাটকোও অন্তর্ভুক্ত ছিল।
গাম্পেরের চূড়ান্ত সভাপতিত্ব বিতর্কিত পরিস্থিতিতে এবং ব্যক্তিগত দুঃখজনক ঘটনার মধ্য দিয়ে শেষ হয়েছিল। ২৪ জুন ১৯২৫-এ ফুটবল ক্লাব বার্সেলোনার ভক্তরা স্পেনীয় জাতীয় সঙ্গীতকে নিয়ে ঠাট্টা বিদ্রুপ করে এবং একটি পরিদর্শনকারী ব্রিটিশ রয়্যাল মেরিন ব্যান্ড দ্বারা পরিবেশিত গড সেইভ দ্য কিং-এর প্রশংসা করে। প্রিমো দে রিভেরার একনায়কত্ব কাতালান জাতীয়তাবাদ প্রচারের জন্য গাম্পেরকে অভিযুক্ত করেছিল। কাতালুনিয়ার প্রতি তার কৃতজ্ঞতা স্বরূপ গাম্পের ফুটবল ক্লাব বার্সেলোনাকে "কাতালান পরিচয়ের প্রতি তার প্রতিশ্রুতি"-কে সংজ্ঞায়িত করেছেন। ১৯২৫ সালের লেস কোর্তসের ঘটনার পর গাম্পেরকে নির্বাসনে বাধ্য করা হয়।
১৯২৩ সালের ২৫ ফেব্রুয়ারি সমস্ত কাতালান ফুটবল তাকে শ্রদ্ধা জানায় এবং ১৯৩৪ সালের ২৪ জুন লেস কোর্তস্ মাঠে আরেকটি মরণোত্তর শ্রদ্ধা জানানো হয়।
মৃত্যু
থাম্ব| বার্সেলোনায় গাম্পেরের শেষকৃত্য ১৯৩০ সালের ৩০ জুলাই গাম্পের আত্মহত্যা করেন। ব্যক্তিগত এবং অর্থ সমস্যার কারণে বিষণ্নতার পর আত্মহত্যা করেছিলেন এবং তাকে মন্তজুইকের কবরস্থানে শায়িত করা হয়েছিল। তার শেষকৃত্যে শহরের বহু মানুষ অংশ নিয়েছিলেন। ফুটবল ক্লাব বার্সেলোনার খেলোয়াড়রা তার কফিন মন্তজুইক কবরস্থানে নিয়ে যান, যেখানে গাম্পেরকে সমাহিত করা হয়েছিল।
উত্তরাধিকার
১৯৬৬ সালে ফুটবল ক্লাব বার্সেলোনার সভাপতি এনরিক লাউডেট তার সম্মানে জোয়ান গাম্পের ট্রফি তৈরি করেন। এটি একটি প্রাক-মৌসুম প্রতিযোগিতা যেখানে অতিথি হিসাবে আন্তর্জাতিক দলগুলিকে সমন্বিত করা হয় এবং আগামী মৌসুমের জন্য দল উন্মোচন করার জন্য এটি ঐতিহ্যগতভাবে ক্লাব দ্বারা ব্যবহৃত হয়। ক্লাবটি স্থায়ীভাবে গাম্পেরের ক্লাব সদস্যপদ নম্বরটির অবসর দেয় এবং তার নামে শহরের একটি রাস্তার নামকরণ করে, লেস কোর্তস জেলার কারের দে জোয়ান গাম্পের তার নামে। ২০১৬ সালেও জুরিখে শহরের কেন্দ্রীয় স্থানে একটি ছোট রাস্তা ইতিমধ্যেই "গাম্পেরসত্রাসে" নামে তাকে উৎসর্গ করা হয়েছে।
ক্লাব
ফুটবল ক্লাব বার্সেলোনা
মেহমুদা আলী শাহ
মেহমুদা আহমেদ আলী শাহ হলেন একজন ভারতীয় শিক্ষাবিদ ও সমাজকর্মী, যিনি শ্রীনগরের সরকারি নারী কলেজের প্রিন্সিপাল ছিলেন। তিনি ইন্দিরা গান্ধীর ঘনিষ্ঠ সহচর ছিলেন এবং কাশ্মীরি নারীদের মাঝে শিক্ষা ও নারী ক্ষমতায়ন নিয়ে কাজ করে গিয়েছেন।
জীবনী
মেহমুদা আহমেদ আলী শাহ ১৯২০ সালে জন্মগ্রহণ করেন। তার বাবার নাম সৈয়দ আহমেদ আলী শাহ ও মায়ের নাম দুলহান বেগম। তার বাবা তৎকালীন দেশীয় রাজ্য কাশ্মীরের ফরেস্ট রেঞ্জ অফিসার ছিলেন। মেহমুদা আলী শাহ স্থানীয় মিশনারি বালিকা বিদ্যালয়ে (বর্তমান: ম্যালিনসন বালিকা বিদ্যালয়) দশম শ্রেণী পর্যন্ত পড়েছিলেন। তিনি তার বাবা মায়ের একমাত্র কন্যাসন্তান। তার এক ভাই নাসের আহমেদ পরবর্তী জীবনে মেডিকেল কলেজ প্রিন্সিপ্যাল হয়েছিলে লন, আরেক ভাই সৈয়দ আহমেদ শাহ হয়েছিলেন ডেপুটি ইন্সপেক্টর জেনারেল এবং অন্য ভাই জমির আহমেদ হয়েছিলেন সেশন জাজ।
মেহমুদা আলী শাহ তৎকালীন ব্রিটিশ ভারতের লাহোরের পাঞ্জাব বিশ্ববিদ্যালয় থেকে বিএ, বিএড ও এমএ ডিগ্রি লাভ করেন। তিনি লাহোরের পাঞ্জাব বিশ্ববিদ্যালয় থেকে প্রথম নারী হিসেবে স্নাতকোত্তর ডিগ্রি লাভ করেন। তিনি যুক্তরাজ্যের লিডস থেকে স্নাতকোত্তর পরবর্তী ডিপ্লোমা কোর্সও করেছিলেন।
আল্লামা ইকবালের উপদেশে তিনি শ্রীনগর ফিরে আসেন এবং সেখানকার মাইসুমার একটি বিদ্যালয়ে শিক্ষকতা শুরু করেন। পরবর্তীকালে কাশ্মীরের তৎকালীন মহারাজা বারামুল্লায় একটি বিদ্যালয় খুললে, তিনি সেখানে প্রধান শিক্ষিকা হিসেবে নিযুক্ত হন। তিনি ১৯৫৪ সালে শ্রীনগরের সরকারি নারী কলেজে যোগদানের পূর্বে সেখানে কর্মরত ছিলেন। তিনি প্রধান শিক্ষিকা ও অধ্যক্ষ থাকাকালীন সময়ে নারীদের মাঝে শিক্ষার প্রসারে কাজ করেছেন। এছাড়াও শ্রীনগরে দ্বিতীয় নারী কলেজ প্রতিষ্ঠায় কাজ করেছেন। তিনি তার কলেজে সহশিক্ষার প্রসারেও কাজ করেছেন। ১৯৭৫ সালে তিনি চাকরি ছেড়ে দেন এবং ইন্দিরা গান্ধীর প্রভাবে দিল্লিতে ভারতীয় জাতীয় কংগ্রেসের রাজনীতির সাথে যুক্ত হন। তিনি দলটির সেক্রেটারি হিসেবে দায়িত্ব পালন করেন। ১৯৮৪ সালে ইন্দিরা গান্ধীর মৃত্যুর পর তিনি জম্মু ও কাশ্মীরে ফিরে আসেন। তিনি দিল্লি থেকে ফিরে আসলেও দলে তার সদস্যপদ বহাল রেখেছিলেন। তিনি জম্মু ও কাশ্মীর বিধানসভার সদস্য হিসেবে ১৯৮৭ সাল থেকে ১৯৯০ সাল পর্যন্ত দায়িত্ব পালন করেন।
সম্মাননা
ভারত সরকার ২০০৬ সালে ভারতের শিক্ষাক্ষেত্রে অবদান রাখার জন্য তাকে পদ্মশ্রী পুরস্কারে ভূষিত করে। ২০১২ সালে তার প্রাক্তন শিক্ষা প্রতিষ্ঠান ম্যালিনসন বালিকা বিদ্যালয় তাকে মোস্ট আউটস্ট্যান্ডিং স্টুডেন্ট অব দ্য সেঞ্চুরি খেতাবে ভূষিত করে।
মৃত্যু
মেহমুদা আহমেদ আলী নিজের ইচ্ছাতেই অবিবাহিতা ছিলেন। ২০১৪ সালের ১১ মার্চ তিনি মৃত্যুবরণ করেন। তার মৃত্যুর পর তাকে শ্রীনগরের মাল্টেং গোরস্তানে দাফন করা হয়।
গেয়র্গ ভিলহেল্ম ফ্রিডরিখ হেগেল
The birthplace of Hegel in [[Stuttgart, which now houses The Hegel Museum|thumb|200px]]
গেয়র্গ ভিলহেল্ম ফ্রিডরিখ হেগেল (Georg Wilhelm Friedrich Hegel, গেয়ক্‌ ভিল্‌হেল্ম্‌ ফ্রিড্রিশ্‌ হেগ্‌ল্‌‌) (আগস্ট ২৭, ১৭৭০ – নভেম্বর ১৪, ১৮৩১) একজন জার্মান দার্শনিক এবং জার্মান ভাববাদের গুরুত্বপূর্ণ ব্যক্তি ছিলেন। বাস্তবতার ক্ষেত্রে তার ঐতিহাসিক ও ভাববাদী অবস্থান ইউরোপীয় দর্শনকে বিপ্লবী করে এবং মহাদেশীয় দর্শন ও মার্কসবাদের গুরুত্বপূর্ণ অগ্রদূত হিসবে বিবেচিত হয়।
জগত বা সত্যের ক্ষেত্রে জ্ঞেয় ও অজ্ঞেয়'র দ্বৈত রূপ হেগেল অস্বীকার করলেও তার নিকট মূল হচ্ছে ভাব; বস্তু নয়। যা কিছু জ্ঞেয় বা দৃশ্যমান সবই হচ্ছে ভাবের প্রকাশ ও বিকাশ। এছাড়া ভাবের চরম বিকাশ জার্মান রাষ্ট্রযন্ত্রে ঘটেছে বলে হেগেলের রাজনৈতিক ব্যাখ্যা পরবর্তীকালে স্বৈরতান্ত্রিক ও ফ্যাসিবাদী রাষ্ট্রযন্ত্রের আদর্শগত হাতিয়ার হিসেবে ব্যবহৃত হতে পেরেছে। বস্তুত হেগেল দর্শন থেকে উত্তরকালে দুটি পরস্পরবিরোধী ধারার বিকাশ ঘটেছে; এর একটি হচ্ছে মার্কসবাদ বা দ্বান্দ্বিক বস্তুবাদ আর অন্যটি হচ্ছে নবভাববাদ ও স্বৈরতান্ত্রিক রাজনৈতিক মতবাদ।
থাইল্যান্ডের ভূগোল
থাইল্যান্ড অবস্থান করছে দক্ষিণ-পূর্ব এশিয়ার মূল ভূখণ্ডের মাঝখানে। এটির মোট আয়তন  হওয়ায় এটি বিশ্বের ৫০ তম বৃহত্তম রাষ্ট্র। মিয়ানমার, কম্বোডিয়া, লাওস এবং মালয়েশিয়ার সাথে এই দেশটির স্থলভাগের সীমানা  দীর্ঘ। থাইল্যান্ডের সমাজ ও সংস্কৃতির অনেক দিকই প্রভাবিত হয়েছে দেশটির অক্ষাংশগত অবস্থান দ্বারা।  এশিয়া থেকে মালয়েশিয়া এবং সিঙ্গাপুর এর একমাত্র স্থলপথটির নিয়ন্ত্রণ এই দেশটির অধিকারে রয়েছে। দেশটিতে একটি একচেটিয়া অর্থনৈতিক অঞ্চল রয়েছে যার আয়তন ।
অঞ্চলসমূহ
ভূমির গঠন আকৃতি ও নিকাশী সহ দেশটির প্রাকৃতিক বৈশিষ্ট্য এবং মানুষের সাংস্কৃতিক নিদর্শনগুলির ভিত্তিতে থাইল্যান্ডকে ন্যাশনাল রিসার্চ কাউন্সিল ছয়টি ভৌগোলিক অঞ্চলে বিভক্ত করেছে। সেগুলি হ'ল: উত্তর অঞ্চল, উত্তর-পূর্বাঞ্চল, মধ্য অঞ্চল, পূর্ব অঞ্চল, পশ্চিম অঞ্চল এবং থাইল্যান্ডের দক্ষিণ অঞ্চল।  যদিও ব্যাংকক ভৌগোলিকভাবে কেন্দ্রীয় বা মধ্য সমভূমির একটি অংশ তবুও অন্য দিক থেকে দেশের রাজধানী এবং বৃহত্তম শহর হিসাবে এই মহানগর অঞ্চলটি একটি পৃথক অঞ্চল হিসাবে বিবেচিত হতে পারে। ছয়টি ভৌগোলিক অঞ্চলের প্রতিটিই জনসংখ্যায়, মৌলিক সম্পদসমূহে, প্রাকৃতিক বৈশিষ্ট্যে এবং সামাজিক ও অর্থনৈতিক বিকাশের স্তরের দিক দিয়ে পৃথক। অঞ্চলগুলির বৈচিত্র্য আসলে থাইল্যান্ডের প্রাকৃতিক বিন্যাসের সবচেয়ে প্রকাশ যোগ্য বৈশিষ্ট্য হিসাবে বিবেচিত হয়।
থাইল্যান্ডের দক্ষিণ অঞ্চল
দক্ষিণ থাইল্যান্ড একটি সংকীর্ণ উপদ্বীপের অংশ যেটি জলবায়ু, ভূখণ্ড এবং সম্পদে স্বতন্ত্র। এর অর্থনীতি পর্যটন, পাম তেল এবং রাবার চাষের উপর ভিত্তি গড়ে উঠেছে। উদাহরণ হিসাবে বলা যায় পাম আবাদের জন্য ক্রাবি প্রদেশ এ পাম আবাদ ৯৮০,০০০ রাই (১,৫৬৮ কিমি২) জমি দখল করেছে যা প্রদেশটির খামার জমির ৫২%। আয়ের অন্যান্য উৎসগুলির মধ্যে রয়েছে নারকেল চাষ, খনিজ টিন উৎখনন। ঘোরানো পার্বত্য অঞ্চল এবং বৃহৎ নদীর অনুপস্থিতি এই দক্ষিণের অংশটির বিশেষ বৈশিষ্ট্য। উত্তর-দক্ষিণের পার্বত্য বাধা এবং দুর্ভেদ্য ক্রান্তীয় অরণ্যের কারণে এই অঞ্চলটির প্রাথমিক বিচ্ছিন্নতায় পৃথক রাজনৈতিক চেতনার বিকাশ ঘটাতে দেখা যায়। আন্দামান সাগর ও থাইল্যান্ডের উপসাগর দিয়ে আন্তর্জাতিক প্রবেশাধিকারের কারণে নাখ সি থামারত কেন্দ্রিক থেরবাদ বৌদ্ধধর্ম এবং ইসলাম বিশেষ করে মালয়েশিয়ার সীমান্তে পূর্বতন পাত্তানি রাজ্য এ বিস্তার লাভ করেছে।
প্রদেশসমূহ
থাইল্যান্ডের অঞ্চলগুলি রাজনৈতিকভাবে মোট ৭৬ টি প্রদেশে বিভক্ত এবং তার সঙ্গে যুক্ত রয়েছে ব্যাংকক যা একটি বিশেষ প্রশাসনিক অঞ্চল বিশেষ।
বাংলাদেশ ও ওয়েস্ট ইন্ডিজের মধ্যকার টেস্ট ম্যাচের তালিকা
বাংলাদেশ এবং ওয়েস্ট ইন্ডিজ ক্রিকেট দল ২০০২ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি ২ ডিসেম্বর, <abbr title="সর্বদাই হালনাগাদ করা প্রয়োজন">২০১৮ তারিখ পর্যন্ত মোট ১৬টি টেস্টে একে-অপরের মুখোমুখি হয়। তন্মধ্যে বাংলাদেশ চার টেস্টে জয়লাভ করতে সক্ষম হয় ও দুই টেস্ট ড্র করে। বাদ-বাকী ১০টি টেস্টে ওয়েস্ট ইন্ডিজ দল জয়ী হয়।
টেস্টের তালিকা
<abbr title="সর্বদাই হালনাগাদ করা প্রয়োজন">২ ডিসেম্বর, ২০১৮ইং তারিখ পর্যন্ত বাংলাদেশ-ওয়েস্ট ইন্ডিজের মধ্যকার টেস্টের তালিকা নিম্নরূপ:
ফাগনার কনসার্ভা লেমোস
ফাগনার কনসার্ভা লেমোস  (জন্ম: ১১ জুন ১৯৮৯) হলে ব্রাজিলের একজন পেশাদার ফুটবলার, যিনি ব্রাজিলীয় ক্লাব করিন্থিয়ান্স এবং ব্রাজিল জাতীয় দলের হয়ে একজন রাইট ব্যাক হিসেবে খেলেন।
ক্লাব ক্যারিয়ার
ফাগনার মাত্র ১৭ বছর বয়সে ২০০৬ সালে, করিন্থিয়ান্সের হয়ে অভিষেক করেন। তিনি উক্ত ম্যাচে ৪–০ গোলে জয়লাভ করে। অতঃপর ২০০৭ সালে, তিনি পিএসভি আইন্দোভেনে যোগদান করেন। ২০০৯ সালেম তিনি ভাস্কো দা গামায় যোগদান করেন। উক্ত ক্লাবের হয়ে তিনি ২০০৯ সালে সিরি বি ট্রফি জয়লাভ করেন। ২০১১ সালে, তিনি কোপা দো ব্রাজিল জয়লাভ করেন।
২০১২ সালের ২৪শে জুলাই তারিখে, তিনি ৪ বছরের জন্য জার্মান ক্লাব ভিএফএল উলফসবুর্গে যোগদান করেন। তার বুন্দেসলিগায় এক মৌসুম অতিবাহিত হওয়ার পর, তিনি ধারে তার পুরাতন ক্লাব ভাস্কো দা গামায় ফিরে আসেন, যেখানে তিনি ২০১৩ সাল পর্যন্ত ছিলেন।